রানের পাহাড়ে দক্ষিণ আফ্রিকা! ম্যাচে ফিরতে পারবে ভারত?

ওয়েব ডেস্ক: গুয়াহাটি টেস্টে (Guwahati Test) রানের পাহাড় গড়ল ভারত (India)। দক্ষিণ আফ্রিকাকে (South Africa) অলআউট করতে প্রায় দু’দিন লাগল ভারতীয় বোলারদের। মুথুস্বামীর ঝকঝকে সেঞ্চুরি এবং জেনসনের ৯৩ রানের ইনিংসের উপর ভর করে সিরিজের শেষ টেস্টের (India Vs South Africa) প্রথম ইনিংসে ৪৮৯ রানে থামল প্রোটিয়া দলের স্কোরবোর্ড। আপাতত ম্যাচের যা অবস্থা, তাতে করে ভারতের থেকে একটু এগিয়েই রয়েছে দক্ষিণ আফ্রিকা। তবে জবাবে ভারতীয় ব্যাটাররা ভালো রান করলে এই ম্যাচে ফলাফল আসার সম্ভাবনাও কমতে পারে।

শনিবার শুরু হয় গুয়াহাটি টেস্ট। ইডেনে হারের ধাক্কা সামলে ঋষভ পন্থের নেতৃত্বে নতুন উদ্যমে খেলতে নামে ভারতীয় দল। তবে টসে জিতে ব্যাট করতে নেমে শুরু থেকেই সাবধানে খেলতে শুরু করেন দক্ষিণ আফ্রিকার ব্যাটাররা। ৮১ রানের ওপেনিং পার্টনারশিপ গড়েন মার্করাম এবং রিকেলটন। তবে দুজনেই পরপর আউট হলেও স্টাবসের সঙ্গে স্কোরবোর্ডের হাল ধরেন প্রোটিয়া অধিনায়ক বাভুমা।

আরও পড়ুন: অজিভূমে লক্ষ্যভেদ! জাপানকে হারিয়ে বড় খেতাব জয় লক্ষ্য সেনের

একটা সময় ২৪৬ রানে ৬ উইকেট হারায় দক্ষিণ আফ্রিকা। কিন্তু তারপর ফের লম্বা পার্টনারশিপ গড়ে তোলেন ভেরেয়ান এবং মুথুস্বামী। ভেরেয়ান ৪৫ রানে আউট হলেও হাল ধরেন জেনসন। মুথুস্বামী খেলেন ১০৯ রানের ইনিংস, জেনসন অল্পের জন্য সেঞ্চুরি মিস করে আউট হন ৯৩ রানে। উল্লেখযোগ্য বিষয় হল, শেষ উইকেটেও ২৭ রানের পার্টনারশিপ হয়। সেই দৌলতে ৪৮৯ রানের পাহাড় গড়ে প্রোটিয়ারা।

ভারতের হয়ে সর্বোচ্চ ৪ উইকেট নেন কুলদীপ যাদব। এছাড়াও একজোড়া করে উইকেট পান জসপ্রীত বুমরা, মহম্মদ সিরাজ এবং রবীন্দ্র জাদেজা। এখন এটাই দেখার যে, জবাবে ব্যাট করে কেমন খেলেন ভারতীয় ব্যাটরারা। আজি যদি একাধিক উইকেট পড়ে, তাহলে ভারত এই ম্যাচে যে অনেকটা পিছিয়ে পড়বে, তা আর বলার অপেক্ষা রাখে না।