গান গেয়ে কাকে ‘ইমপ্রেস’ করলেন পন্থ? দেখুন ভিডিও

ওয়েব ডেস্ক: আইপিএল-এর (IPL 2025) ইতিহাসে সবচেয়ে দামি ক্রিকেটার ঋষভ পন্থ (Rishabh Pant)। মেগা নিলামে দিল্লি ক্যাপিটালস (Delhi Capitals) থেকে ২৭ কোটি টাকায় তাঁকে দলে নিয়েছে লখনউ সুপার জায়ান্টস (Lucknaw Super Giants)। শুধু দলে নেওয়া নয়, একইসঙ্গে অধিনায়কত্বের দায়িত্বও তুলে দেওয়া হয়েছে তাঁর হাতে। এবার নতুন দলের হয়ে নতুন চ্যালেঞ্জ নিতে প্রস্তুত পন্থ। সেই সঙ্গে এবার অন্য ভূমিকায় নিজেকে মেলে ধরলেন ঋষভ।

চ্যাম্পিয়ন্স ট্রফির স্কোয়াডে থাকলেও একটি ম্যাচও খেলার সুযোগ পাননি পন্থ। পুরো টুর্নামেন্ট বেঞ্চে বসেই কাটাতে হয়েছে তাঁকে। তবে আইপিএল-এ তাঁর গুরুত্ব আলাদা। লখনউয়ের মালিক সঞ্জীব গোয়েঙ্কার মতে, পন্থ শুধু আইপিএল-এর সবচেয়ে দামি খেলোয়াড়ই নন, বরং তিনিই প্রতিযোগিতার সেরা ক্রিকেটার। তাই দলকে প্রথমবারের মতো শিরোপা জেতানোর দায়িত্ব দেওয়া হয়েছে তাঁকে। তাই দায়বদ্ধতা প্রকাশ করে পন্থ বলেছেন, “নতুন দলে নতুন ভাবে আইপিএল শুরু করছি। এবার লক্ষ‍্য একটাই— লখনউকে চ্যাম্পিয়ন করা।”

আরও পড়ুন: RCB-র বিরুদ্ধে মাঠে নেমেই বিরাট রেকর্ড গড়বেন রাহানে

লখনউ সুপার জায়ান্টস ইতিমধ্যেই প্রস্তুতি শিবির শুরু করেছে। সেখানে দলের মেন্টর জাহির খানকে খুশি করতে গান গাইতে দেখা গিয়েছে পন্থকে। তাঁর কণ্ঠ শুনে চমকে যান জাহির সহ দলের অন্য সদস্যরা। প্রশিক্ষণ শিবিরের এই মুহূর্তটা যেন বাড়তি উন্মাদনা এনে দেয় গোটা দলের মধ্যে।

View this post on Instagram

A post shared by Lucknow Super Giants (@lucknowsupergiants)

প্রসঙ্গত, ২০১৬ সালে দিল্লি ক্যাপিটালসের হয়ে আইপিএল অভিষেক হয়েছিল পন্থের। এখনও পর্যন্ত ১১১টি ম্যাচে ৩৫.৩১ গড়ে এবং ১৪৮.৯৩ স্ট্রাইক রেটে ৩২৮৪ রান করেছেন তিনি। রয়েছে একটি শতরান ও ১৮টি অর্ধশতরান। দিল্লির অধিনায়ক হিসেবে ভালো পারফরম্যান্স করলেও শিরোপা জিততে পারেননি তিনি। এবার লখনউয়ের হয়ে সেই খরা কাটানোর লক্ষ‍্য নিয়েই মাঠে নামতে চান পন্থ।