পন্থের হটসিটে ‘বাপু’ অক্ষর! এবার কি খুলবে দিল্লির ভাগ্য?

ওয়েব ডেস্ক: রাহুল নয়, ‘বাপু’ অক্ষরকেই দলনেতা হিসেবে বেছে নিল দিল্লি ক্যাপিট্যালস (Delhi Capitals)। ঋষভ পন্থের (Rishabh Pant) পর দিল্লির নতুন অধিনায়ক হলেন অক্ষর প্যাটেল (Axar Patel)। বেশ কয়েকদিন হল, নয় ফ্র্যাঞ্চাইজির অধিনায়কদের নাম ঘোষণা হয়ে গিয়েছিল। বাকি ছিল দিল্লি। তবে বহু জল্পনা কল্পনার পর দিল্লি বেছে নিল অক্ষরকেই। যদিও ফ্র্যাঞ্চাইজির তরফে প্রথমে কেএল রাহুলকে (KL Rahul) এই দায়িত্ব দেওয়ার কথা বলা হয়েছিল। কিন্তু খোদ রাহুল এতে সম্মটি দেননি।

সূত্রের খবর, বিগত কয়েকটি আইপিএল মরশুমে অধিনায়ক হিসেবে নিজের খারাপ পারফরম্যান্সের কথা বিবেচনা করেই রাহুল  এই প্রস্তাবে রাজি হননি। এদিকে দিল্লি ম্যানেজমেন্ট আগেই পরিকল্পনা করে রেখেছিল যে, রাহুল না হলে অক্ষরকেই নেতৃত্বের দায়িত্ব দেওয়া হবে। অবশেষে শুক্রবার আনুষ্ঠানিকভাবে অক্ষরকে অধিনায়ক ঘোষণা করল দিল্লি ক্যাপিটালস।

আরও পড়ুন: IPL শুরু আগে ফুরফুরে মেজাজে হোলি খেললেন নাইটরা, দেখুন ভিডিও

দলের অধিনায়কের নাম ঘোষণার পর অক্ষরকে শুভেচ্ছা জানিয়েছেন রাহুল। সামাজিক মাধ্যমে তিনি লিখেছেন, “শুভেচ্ছা বাপু। এই যাত্রায় তোমার জন্য শুভকামনা রইল। সব সময় তোমার পাশে আছি।”

View this post on Instagram

A post shared by Delhi Capitals (@delhicapitals)

উল্লেখ্য, অক্ষর প্যাটেল ২০১৩ সালে মুম্বই ইন্ডিয়ান্সের হয়ে প্রথমবার আইপিএলে নাম লিখিয়েছিলেন। যদিও সেবার তিনি একটি ম্যাচও খেলতে পারেননি। এরপর ২০১৪ থেকে ২০১৮ পর্যন্ত পাঞ্জাব কিংসের হয়ে খেলেন তিনি। ২০১৯ সাল থেকে দিল্লি ক্যাপিটালসের হয়ে খেলছেন এই অলরাউন্ডার। গত মরশুমে তিনি ঋষভের ডেপুটির ভূমিকা পালন করেছিলেন। আর এবার সোজা ক্যাপ্টেন। এখন এটাই দেখার, নতুন ভূমিকায় কেমন পারফর্ম করেন অক্ষর।